
Alsószentiván Község Önkormányzata Képviselő-testületének 
10/2015. (IV. 30.) önkormányzati rendelete
a helyi iparűzési adóról

Alsószentiván Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13.§ (1) 13. pontjában meghatározott feladatkörében eljárva a következőket rendeli el:
1. § 
Alsószentiván Község Önkormányzat Képviselő-testülete helyi iparűzési adót vezet be.

2. §
Az állandó jelleggel végzett iparűzési tevékenység esetén az adó évi mértéke az adó alap 1,5 %-a. 

3. §
Az ideiglenes jelleggel végzett iparűzési tevékenység esetén az adó mértéke:

a) a helyi adókról szóló 1990. évi C. törvény (a továbbiakban: Htv.) 37. (2) bekezdés a) pontja szerinti tevékenység-végzés után naptári naponként 1000 forint.

b) A Htv. 37. § (2) bekezdés b) és c) pontja szerinti tevékenység-végzés után naptári napontként 1000 forint. 

4. § 
(1) Ez a rendelet a kihirdetését követő napon lép hatályba. 

(2) Hatályát veszti a Alsószentiván Község Önkormányzata Képviselő-testületének a helyi iparűzési adóról szóló 6/2010. (IV. 16.) önkormányzati rendelete.

                  Nagy Lajos                                                          Csalovszkiné Mezei Zsuzsanna


polgármester

jegyző

KIHIRDETÉSI ZÁRADÉK:

A rendelet a mai napon kihirdetésre került.

Alsószentiván, 2015. április 30.

Csalovszkiné Mezei Zsuzsanna


jegyző

